
| rescji fossii che a àn slargját la innomine di Preon tal mont a son státs cjatâts dentri de part 
bacinál de Dolomie di For, tes dolomiis scuris laminadis fissis. 


Se o calcolin la frecuence, i rescj di crustacis (massime gjambars) a son i reperts dominants, 
cun dopo fueis e ramaguts di plantis cntinentáls. 


A son plui rárs, ma un grum interessants, i pes di már. Il plui grant valór sientific al & chel dai 
retii, massime dai pterosaurs. Tantis voltis, i scheletris di chescj animái a son mantignüts 
cuntune articolazion anatomiche perfete. 


A son une vore raris lis capis dai moluscs (gasteropots, bivalvis, cefalopots) e i rescj di 
echinodermis (ofiuroits). Nancje no son altris organisims cun struturis di carbonát di calci che si 
podevin fossilizà cun facilitát, tant che corais, sponzis, alighis calcariis, rics di màr, crinoits e 
foraminifars, che par solit a son scuasi la totalitát dai fossii intun cret. 

Une fossilizazion particulár 


La associazion fossile de Dolomie di For dongje di Preon e je particolár parcé che e manten i 
rescj di organisims che dispés a jerin distruts dai predadórs, dai necrofacs, de putrefazion e de 
energjie ambientál alte (ondis, corints, e v.i.). 


Invezit sul fonts dal Bacin Cjargnel a jerin cundizions particolárs (mancjance di ossigjen in 
soluzion, aciditát e salinitát alte de aghe) che a fasevin che no fossin predadórs e necrofacs, 
fasint che i procès putrefatîfs a fossin plui luncs. 


Un tant al sucedeve ancje par vie che la aghe si impogave e par vie che e jere une energjie 
ambientál une vore basse. 


| cuarps dai animái che a vignivin di ambients di vite diferents (la aghe di superficie, in gjenar 
cun avonde ossigjen, ché dal ór de plateforme, lis zonis sutis ator ator, il cil) a finivin tal fonts 
dal bacin, a jerin cuviertis dal pantan e li si mantignivin. 


Chestis cundizions a judavin la conservazion ancje de sostance organiche in generál e cussi si 
son formáts idrocarbürs, che si puedin notá rompint il cret e nasantlu. 

Une fossilizazion particulár 


| fossii no son tant dispès te Dolomie di For. Di fat, fintremai al 1966 si pensave che chest cret 
al fos pardabon “steril” (ven a stài cence fossii) e dome dal 1980 indevant si è tacàt a capi trop 
che al fos impuartant pe paleontologjie. 


Dalla Vecchia (1991) al à cjatát für dilunc de val de siace siet puescj principái di crets di 
superficie (F1-F7) che a àn dát reperts paleontologjics interessants, ma fossii impuartants a son 
státs scuvierts in tancj altris puescj logàts in stratigrafiis che a son massime jenfri F1 e F5. Altris 
crets di superficie fossilifars a son segnáts plui a est (li dal Forcjár) e a ovest (Caprizi, li de 
Rovadie). 


Nivei cun concentrazions altis di rescj fossii di animái, che salacor a testemonein grandis muriis, 
a son une vore rárs e a tocjin dome i crustacis. 


a cure dal prof. Francesco Gobbo -2006 


Materiài pe scuele (scuele secondarie di secont gràt) 
Consorzi UNIVERSITARI DAL FRIÙL progjet Cognossince e promozion III - fonts statài Lec 482/99 


o GJEOLOGJE E PALEONTOLOGJIE ATOR DI PREON: UNE FOSSILIZAZION 
PARTICULAR 


A 


M.te Rizzat 


(Ce) 
© 
o 
di 
© 
la 
a 
[e 
o 
o 
O 
Uu 
U 
Ù 
= 
© 
L 
LL 
w 
O 
L 
a 
© 
D 
o 
L 
sj 
O 
(o 


I sits fossilifars di Dalla Vecchia (1991) 

